Хорхе Каррера Андраде
Лястовици

Превод от испански: Георги Ангелов, 2009

chitanka.info

Мога да говоря утре.

Днес посрещам лястовиците.

В перата си, мокри от първия дъжд,

те носят новини от небесните си гнезда.

Светлината отлита в търсене и се скрива.

Прозорците напрегнато прелистват страници,

бързо гаснат в блуждаещо мърморене.

Моето съзнание беше вчера плодороден край.

Сега е скалиста пустош.

Покорявам се на безмълвието,

защото разбирам вика на птиците,

жестокия вик на страха,

когато светлината потъва

в първия дъжд.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.